open-index/open-wikipedia-markdown huggingface dataset:
Redutti Kotka

**Redutti Kotka** on Kotkassa Kotkansaaren länsilaidalla sijaitseva Ruotsinsalmen merilinnoitukseen aikoinaan kuulunut pieni linnoitusrakenne, Redutti 1790-luvulta. Se on entisöity ja sinne perustettiin vuonna 2002 yrttipuutarha, jossa kasvatetaan noin sataa erilaista yrtti- ja lääkekasvia joiden nimikyltit ovat myös pistekirjoituksella varustettuja. Puutarhan yleissuunnittelun on tehnyt Kotkan puistotoimi ja kasvisuunnitelman Anneli Miekk-oja.

## Lähteet

## Aiheesta muualla
*
Mike Tomlin

**Mike Tomlin** (s. 15. maaliskuuta 1972 Newport News, Virginia) on yhdysvaltalainen  amerikkalaisen jalkapallon valmentaja. Hän aloitti valmentajanuransa NFL:ssä vuonna 2001 Tampa Bay Buccaneersin organisaatiossa Tony Dungyn alaisuudessa, josta hän siirtyi vuonna 2006 Minnesota Vikingsin puolustuksen koordinaattoriksi ja vuotta myöhemmin Pittsburgh Steelers palkkasi hänet päävalmentajakseen. 

Tomlin on johtanut Steelersin Super Bowliin kahdesti. Vuonna 2008 joukkue voitti loppuottelussa Arizona Cardinalsin ja vuonna 2010 tuli tappio Green Bay Packersille. Tomlin oli tuolloin nuorin Super Bowlin voittanut valmentaja. Kauden 2025 päätteeksi Tomlin irtisanoutui Steelersin päävalmentajan tehtävästä 19 kauden jälkeen. Hän oli tällöin NFL pisimpään samassa joukkueessa toiminut päävalmentaja.

## Lähteet
Bill Cowher

**William Laird "Bill" Cowher** (s. 8. toukokuuta 1957 Pittsburgh, Pennsylvania) on yhdysvaltalainen  amerikkalaisen jalkapallon valmentaja. Hän toimi Pittsburgh Steelersin päävalmentajana NFL:ssä 15 kauden ajan vuosina 1992-2006. Steelers pelasi Cowherin johdolla Super Bowlissa kahdesti. Kaudella 1995 Dallas Cowboys osoittautui paremmaksi, mutta kaudella 2005 joukkue voitti mestaruuden kaatamalla Seattle Seahawksin. Erottuaan Steelersin päävalmentajan tehtävästä kauden 2006 jälkeen Cowher on toiminut TV-kommentaattorina CBS kanavalla.

## Lähteet
Raheem Morris

**Raheem Morris** (s. 3. syyskuuta 1976 Irvington, New Jersey) on yhdysvaltalainen  amerikkalaisen jalkapallon valmentaja, joka on toiminut päävalmentajana NFL:n Tampa Bay Buccaneersissa kausina 2009–2011 ja Atlanta Falconsissa kausina 2024-25.

## Lähteet
Thomas Smith

**Thomas Smith** (k. 1767) oli englantilainen taidemaalari. Hän syntyi Derbyssä ja asui siellä suuren osan elämästään. Taiteilijana hän oli itseoppinut, mutta hänen englantilaisia maisemia kuvaavat maalauksensa saivat suurta suosiota jo Smithin elinaikana. Hän ikuisti töihinsä tunnettuja kauniita maisemia Derbyshirestä, Yorkshirestä ja lähialueilta. Monien töiden pohjalta tehtiin kuparipiirroksia joita vedostettiin ja myytiin Smithin itsensä tai Boydellin kustantamon julkaisemina. Vuonna 1769 hän julkaisi neljän maiseman sarjan Roomasta, työt perustuivat James Basiren tekemiin luonnoksiin. Smithin töitä on Derbyn kaupunginmuseon kokoelmissa.

Smithin pojasta John Raphael Smithistä tuli kuuluisa taiteilija ja kuparipiirrosten tekijä, myös toinen poika Thomas Correggio maalasi miniatyyrejä.

## Teoksia
**Four Views of the Lakes in Cumberland*, painted and engraved by Thomas Smith of Derby. Published by John Boydell in 1767.
* *A collection of 40 views in the Peak, in Derbyshire*, Painted by Thomas Smith of Derby, and engraved by Vibares and others. Publ. by John Boydell. 1769

## Lähteet

## Aiheesta muualla
DR1

**DR1** on Tanskan yleisradioyhtiö DR:n 2. lokakuuta 1951 perustettu televisiokanava. Se näkyy Tanskassa kanavapaikalla 1. DR1:llä on sisarkanava, DR2. Kanavan kulmakiveksi on muodostunut kahdesti illassa kello 18:30 ja 21 lähetettävä uutisohjelma *TV Avisen*, jota katsoo joka ilta arviolta noin miljoona tanskalaista.
Jon Gruden

**Jon David Gruden** (s. 17. elokuuta 1963 Sandusky, Ohio) on yhdysvaltalainen  amerikkalaisen jalkapallon valmentaja. Hän valmensi NFL:ssä Oakland Raidersia vuosina 1998–2001 ja 2018-2021 sekä Tampa Bay Buccaneersia vuosina 2002–2008. Saatuaan potkut Buccaneersista Gruden toimi kommentaattorina ESPN-kanavalla yhdeksän vuotta. Tammikuussa 2018 Raiders palkkasi Grudenin toisen kerran päävalmentajakseen ennätysmäisellä kymmenen vuoden mittaisella sadan miljoonan dollarin sopimuksella. Hän joutui eroamaan tehtävästään kesken kauden 2021, kun julkisuuteen vuosi Grudenin lähettämiä sähköposteja, jotka sisälsivät rasistisia, naisia loukkaavia ​​ja homofobisia solvauksia.

Gruden johdatti Buccaneersin Super Bowlin voittoon kaudella 2002.

## Lähteet
Jack Del Rio

**Jack Del Rio** (s. 4. huhtikuuta 1963 Castro Valley, Kalifornia) on yhdysvaltalainen amerikkalaisen jalkapallon valmentaja. Del Rio pelasi NFL:ssä 11 kautta tukimiehenä edustaen viittä eri seuraa. Hän aloitti valmentamisen vuonna 1997 ja vuonna 2003 hän seurasi Tom Coughlinia Jacksonville Jaguarsin päävalmentajana. Hän toimi Jaguarsin valmentajana vuoteen 2011 saakka.

Vuosina 2012–2014 Del Rio toimi Denver Broncosin puolustuksen koordinaattorina. Kaudella 2013 Del Rio toimi myös päävalmentaja John Foxin sijaisena, kun Fox joutui sydänleikkaukseen. Del Rion alaisuudessa Broncosin puolustus oli liigan eliittiä ja joukkue pelasi myös Super Bowlissa. 

Tammikuussa 2015 Del RIo siirtyi Oakland Raidersin päävalmentajaksi. Del Rion toisella kaudella Raiders voitti 12 ottelua ja pääsi pudotuspeleihin. Myös nuori pelinrakentaja Derek Carr nousi liigan parhaiden pelinrakentajien joukkoon. Kauden jälkeen Del Rio allekirjoitti neljän vuoden jatkosopimuksen. Kaudella 2017 Raiders kuitenkin taantui ja joukkue voitti vain kuusi peliä. Seura päätti kauden jälkeen neuvotella päävalmentajan paikasta ESPN-kommentaattori ja Super Bowl -voittaja Jon Grudenin kanssa. Del Rio sai potkut.

## Lähteet
Deep Tracts of Hell

**Deep Tracts of Hell** on norjalaisen black metal -yhtye Aura Noirin vuonna 1998 julkaistu albumi.

## Kappaleet
#
#
#
#
#
#
#
#
#
#

## Kokoonpano
* Aggressor − Kitarat, basso, rummut, laulu
* Apollyon − kitarat, basso, rummut, laulu
* Blasphemer − kitara

### Muut tekijät
* Knut Magne − tuottaja, äänittäjä
* Garm Backbone − tuottaja, äänittäjä
* Håkon Harris − valokuvat, grafiikka
* TurboNatas Tsagabbar − layout

## Aiheesta muualla
* 
* Deep Tracts of Hell discogs.com -sivustolla
Poritidae

**Poritidae** on kivikorallien  heimo, jonka nimi liittyy koralliitin huokoiseen rakenteeseen.  Ne ovat levinneet laajalle, ja niitä tavataan yleensä riuttojen suojanpuoleisilla rinteillä ja laguuneissa. *Porites*-lajit muodostavat pääosan Papua-Uuden-Guinean riutoista.

Useimmat *Porites*- ja *Goniopora*-lajit ovat yksineuvoisia, eli kukin yhdyskunta tuottaa vain yhdentyyppisiä sukusoluja.

Heimon koralleja kasvatetaan myös riutta-akvaarioissa, joissa niitä kutsutaan joskus kukkaruukkukoralleiksi ulkonäkönsä takia. Niitä pidettiin ennen vaikeina hoidettavina, mutta vankeudessa kasvaneet yksilöt ovat osoittautuneet helppohoitoisemmiksi.

## Heimoon kuuluvia sukuja
* *[[Stylaraea]]*
* *[[Poritipora]]*
* *[[Goniopora]]*
* *[[Alveopora]]* 
* *[[Porites]]*  

## Lähteet
Nokia E6-00

**Nokia E6-00** (lyhyemmin pelkkä E6) on matkapuhelinvalmistaja Nokian huhtikuussa 2011 julkaistu QWERTY-näppäimistöllä sekä kosketusnäytöllä varustettu yrityskäyttöön suunnattu älypuhelin. E6 tuli myyntiin kesäkuussa 2011. Käyttöjärjestelmänä siinä on Symbian Anna. Puhelimen kehykset ovat ruostumatonta terästä. E6:n hinta oli noin 340 euroa ilman veroja. Sitä sai mustana, valkoisena ja hopeanharmaana.

## Tietoja

### Verkkohteydet
Nokia E6:sta on mahdollisuus käyttää tietokoneen modeemina sekä WLAN-tukiasemana.

### Virrankulutus
Nokia E6:ssa on 1500mAh BP-4L-akku (Li-Ion). Videon toistoa (H.264, 720p, maks. 30 kuvaa sekunnissa) on maks. 9 tuntia ja videokuvausta (H.264, 720p, maks. 25 kuvaa sekunnissa) maks. 4 tuntia 40 minuuttia.

### Sähköposti
Nokia E6 tukee seuraavia sähköpostin liitetiedostoja: doc, xls, pdf, zip ja ppt. HTML-sähköpostit ovat myös tuettu sekä sähköpostin saa aloitusnäyttöön widgetiksi. E6:ssa on Microsoft Communicator Mobile-tuki sekä Mail for Exchange-sovellus.

### Internetselain
*Merkintäkielet: xHTML/HTML/MP/WML/CSS
*Protokollat: HTTP v1.1/WAP
*JavaRunTime 2.2 Symbianille
*Qt 4.6.2
*Web Run Time 7.2
*Flash Lite 4.0
*TCP/IP-tuki
*Visual History/HTML/JavaScript-tuki
*Nokia Haku-sovellus

### Paikannus
Nokia E6:ssa on integroitu GPS- ja A-GPS-paikannus, WLAN-paikannus sekä kompassi. Navigointiin siinä on Ovi Kartat. Kartat voi ladata joko WLANin kautta suoraan puhelimeen tai tietokoneen kautta Ovi Suite-sovelluksen avulla.

### Muita sovelluksia
Muita E6:ssa olevia sovelluksia ovat kalenteri, kontaktit, Ovi Kauppa, Office-tiedostojen muokkaussovellus, valokuvien ja videoiden muokkaussovellukset, tehtäväluettelo, muistio, ääninauhuri, laskin ja kello.Yhteystiedot, kalenterin ja muistion saa synkronoitua Microsoft Outlookin kanssa.

### Muuta
#### Tunnistimet
E6:ssa on valoisuustunnistin, kiihtyvyystunnistin sekä läheisyystunnistin.
#### Fyysiset näppäimet
E6:ssa on QWERTY-näppäimistön lisäksi soittonäppäin, lopetusnäppäin, aloitusnäyttönäppäin, kalenterinäppäon, virtanäppäin, sähköpostinäppäin, lukitusnäppäin, äänenvoimakkuuden säätönäppäimet sekä mykistysnäppäin.

## Lähteet
* Nokia E6-00 - GSMArena 
* Nokia E6-00 tarkka tuoteseloste - Nokian omat sivut 

## Aiheesta muualla
* Nokia E6-00 - Tuki
* Käyttöohjeet
Dendrophylliidae

**Dendrophylliidae** on kivikorallien  heimo, joka on saanut tieteellisen nimensä kreikan sanoista *dendron*, puu ja *phyllon*, lehti. Joidenkin lajien kasvutapa onkin puumainen, mutta ei kaikkien.

Heimon lajeja tunnetaan fossiileista varhaisliitukaudelta alkaen, ja nykyisin ne ovat levinneet maailman kaikille merille Pohjanmereltä Etelämerelle asti, pinnasta 2500 metrin syvyyteen. Lajeja tunnetaan  kaikkiaan 166. Useimmilla heimon lajeilla ei ole symbioottisia zooksantellileviä, jotka tuottaisivat ravintoa yhteyttämällä, joten ne voivat elää myös pimeässä: syvällä meressä tai luolissa.

## Heimoon kuuluvia sukuja
* *[[Turbinaria]]* yhteyttävä riuttoja rakentava suku
* *[[Duncanopsammia]]* yhteyttävä riuttoja rakentava suku
* *[[Rhizopsammia]]*
* *[[Balanophyllia]]* 
* *[[Heteropsammia]]* joitakin yhteyttäviä lajeja
* *[[Tubastrea]]*
* *[[Dendrophyllia]]*
* *[[Notophyllia]]*
* *[[Enallopsammia]]* muodostaa syvänmeren riuttoja

## Lähteet
Toivo Raita

**Toivo Raita**, sukunimi vuoteen 1922 *Espoo* (13. maaliskuuta 1893 Sippola – 4. elokuuta 1933 Sippola) oli suomalainen työläis- ja näytelmäkirjailija.

Kansakoulun käynyt Toivo Raita, jonka isä oli seppä työskenteli sepän apulaisena ja sähköasentajana eri puolilla Etelä-Suomea. Viimeksi hän toimi sähkölaitoksen hoitajana Sippolassa. Toivo Raita aikoi aluksi romaanikirjailijaksi ja hän kirjoitti myös runoja joita julkaistiin työväenlehdissä. Hänet tunnettiin kuitenkin parhaiten näytelmäkirjailijana. Hän kirjoitti vakavia draamoja ("Älkää tuomitko","Suuri päämäärä", "Mitä olen minä tehnyt?", "Näkymätön ohjaaja") ja lisäksi komedioita ja satiirisia huvi- ja seuranäytelmiä (komediat "Kultaisen miekan ritari", "Varokaa! Korkeajännite" sekä seuranäytelmät "Kujeileva onnetar","Maa ja maailma", "Ei lemmestä leluksi"). Raidan näytelmiä esitettiin varsinkin Kotkan, Tampereen, Viipurin ja Turun teattereissa. 

## Teoksia
* *Alas sota! : rajuja riimejä*, tekijät Toivo Raita ja Jali Joutsen. Työläiskynäilijäin kustannusliike, Helsinki 1917
* *Pettymyksiä* : kertomus. Arthur Runehjelm, Helsinki 1918  
* *Ei lemmestä leluksi* : 1-näytöksinen näytelmä. K.K:n juhlaohjelmakirjasia n:o 7. Kulutusosuuskuntien keskusliitto, Helsinki 1926
* *Suuri päämäärä* : näytelmä. 1927
* *Kultaisen miekan ritari* : 4-näytöksinen huvinäytelmä. Kansanvallan näytelmistö n:o 3. Kansanvalta, Helsinki 1928
* *Kujeileva onnetar* : 3-näytöksinen huvinäytelmä. Kansanvallan näytelmistö n:o 7. Kansanvalta, Helsinki 1929
* *Elämän velka* : 1-näytöksinen tilannekuva. Toivo Raita, Valkeala 1930
* *Mitä olen minä tehnyt* : nelinäytöksinen näytelmä. Werner Söderström oy:n näytelmäsarja 120. WSOY 1930
* *[[Stenka Razin|Stenka Rasin]]* : 4-näytöksinen näytelmä kuuluisasta kasakkapäälliköstä. Toivo Raita, Valkeala 1930
* *Korkeajännite - varokaa!* : näytelmä. 1931
* *Maa ja maailma* : radiokuunnelma. 1933
* *Heikompi astia* : 3-näytöksinen tragikomedia. 1920-luvulla

## Lähteet
* 
* Kymenlaakson kirjailijat : Toivo Raita
Perctarit

**Perctarit** (638 tai 642–688), joka tunnettiin myös nimillä **Pertharit** tai **Berthari**, oli yhdessä veljensä Godepertin kanssa langobardien kuningas vuosina 661–662. He olivat edeltäjänsä Aripertin poikia.  

Perctaritin hallintokaupunki oli Milano ja Godepertin Pavia. Veljekset kuuluivat eri uskontokuntiin: Perctarit oli katolinen ja Godepert areiolainen. He alkoivatkin sotia keskenään, ja Godepert kutsui apuun Beneventon herttua Grimoaldin. Grimoald kuitenkin petti Godepertin ja murhautti hänet nousten itse valtaan.

Godepertin murhan jälkeen Perctarit pakeni avaarien luo. Hän palasi joksikin aikaa, mutta pakeni uudestaan, tällä kertaa frankkien valtakuntaan. Grimoaldin kuoltua Perctarit palasi valtaistuimelle uudestaan vuonna 671.  

Palatessaan hän syrjäytti Grimoaldin pojan Garibaldin ja hallitsi vuoteen 688 asti. Toisen valtakautensa aikana Perctarit vakiinnutti katolisen uskon aseman, joskaan hän ei tunnustanut paavin johtavaa asemaa. Perctarit teki myös rauhan Bysantin kanssa. Vuonna 678 hän nosti Cunincpertin kanssahallitsijakseen. Perctarit kuoli salamurhan uhrina vuonna 688.

## Lähteet
Kristofasismi

**Kristofasismi** on kristillisen teologian käsite, jonka lanseerasi vapautuksen teologiaa edustava Dorothee Sölle kirjassaan *Phantasie und Gehorsam. Überlegungen zu einer künftigen christlichen Ethik* vuonna 1968. Söllelle kristofasismi tarkoittaa autoritaarista teologiaa, joka on arroganttia, totalitaarista, asenteeltaan imperialistista ja sen tyypillinen edustaja oli luterilainen kirkko Natsi-Saksassa. Söllen termi oli hyvin marginaalisessa käytössä, kunnes se nousi laajempaan käyttöön vuonna 2006–2008 vastineena David Horowitzin termille ”islamofasismi”.

## Kirjallisuutta
*Sölle, Dorothee (1968) *Phantasie und Gehorsam. Überlegungen zu einer künftigen christlichen Ethik*, Stuttgart, Berlin. 
*Sölle, Dorothee (1974) *Political Theology*, Philadelphia, Fortress Press 
*Sölle, Dorothee (1984) *The Strength of the Weak: Toward a Christian Feminist Identity*, Philadelphia, Westminster Press, 
*Sölle, Dorothee (1990) *The Window of Vulnerability: A Political Spirituality*, Minneapolis, Fortress Press, 
*Sölle, Dorothee (1990) *Thinking About God: An Introduction to Theology*, London, SCM Press 
*Sölle, Dorothee (1993) *Stations of the Cross: A Latin American Pilgrimage*, Minneapolis, Fortress Press 
* 
*
Sørfjorden (Hardanger)

**Sørfjorden** on Hardangervuonoon liittyvä sivuvuono Vestlandin läänissä, Norjassa.

## Maantiede
Vuono sijoittuu kahden kunnan, Oddan ja Ullensvangin, alueille. Vuonon pohjoispuoli haarautuu länteen päin Hardangervuonon pääreitille, mistä vesi on yhteydessä Norjanmereen. Toinen pohjoispään vuonohaara jatkuu Eidfjordenina kohti koillista ja itää. Vuonon länsipuolella sijaitsee suurehko lakijäätikkö Folgefonn. Vuonon varrella on useita yli 1&nbsp;500 metriä korkeita vuorenhuippuja.

Vuonon varrella sijaitsee väestökeskittymiä, kuten Odda, Tyssedal, Lofthus ja Kinsarvik.

## Liikenne
Vuonon varrella sijaitsee autoteitä molemmin puolin rantoja. Itärantaa pitkin kulkee päätie Fv13, joka jatkuu Oddasta kohti etelää ja pohjoisessa lauttayhteyden ylitettyään kohti Vossia ja Eurooppatietä E16. Vuonon länsirannalla kulkee Fv550-tie, joka yhdistää useita pieniä länsirannan asutuksia jatkuen vuonon pohjoispäästä jonkin matkaa pitkin Hardangervuonon etelärantaa. Sørfjordenin länsipuolelta, hieman Oddaa pohjoisempaa, risteää Fv551-tie, joka on tunneliyhteydessä Folgefonn-jäätikön ali länteen, Gjerdeen ja edelleen pidemmälle Hardangervuonon etelärannikolle.

## Lähteet

## Aiheesta muualla
Orange Sky Golden Harvest

**Orange Sky Golden Harvest** (, aiemmin *Golden Harvest*) on hongkongilainen elokuvayhtiö. Yhtiön toimintaan kuuluvat elokuvien tuottaminen ja levittäminen sekä elokuvateatterit. Golden Harvest oli ensimmäinen kiinalainen elokuvayhtiö, jonka onnistui lyödä itsensä länsimarkkinoille, erityisesti Bruce Leen ja Jackie Chanin tähdittämien elokuvien avulla. 

## Lähteet

## Aiheesta muualla
*Golden Harvestin virallinen sivusto
Flabellidae

**Flabellidae** on kivikorallien heimo, josta tunnetaan kaikkiaan 103 lajia, jotka jaetaan 11 sukuun.
Heimon lajeja tunnetaan fossiileista varhaisliitukaudelta alkaen, ja nykyisin ne ovat levinneet maailman kaikille merille Pohjanmereltä Etelämerelle asti, pinnasta 3200 metrin syvyyteen, jopa vesistä joiden lämpötila on pakkasen puolella Etelänapamanteren lähellä. Tämän heimon lajeilla ei ole symbioottisia zooksantellileviä, jotka tuottaisivat ravintoa yhteyttämällä. Ne eivät muodotsta riuttoja tai muitakaan yhdiskuntia, vaan elävät erillisinä polyyppeinä joista jokainen kasvattaa yksilöllisen kalkkikivijalustan. Jotkut lajit lisääntyvät suvuttomasti, ja silloin poikaset putkahtelevat emoyksilön reunoille.

## Sukuja
**[[Blastotrochus]]* Milne-Edwards & Haime, 1848
**[[Falcatoflabellum]]* Cairns, 1995
**[[Flabellum]]* Lesson, 1831
**[[Javania]]* Duncan, 1876
**[[Monomyces]]* Ehrenberg, 1834
**[[Placotrochides]]* Alcock, 1902
**[[Placotrochus]]* Milne-Edwards & Haime, 1848
**[[Polymyces]]* Cairns, 1979
**[[Rhizotrochus]]* Milne-Edwards & Haime, 1848
**[[Truncatoflabellum]]* Cairns, 1989

## Lähteet
Guynia annulata

***Guynia annulata*** on kivikorallilaji, sukunsa sekä heimonsa ***Guyniidae*** ainoa laji. Sillä ei ole symbioottisia zooksantellileviä, jotka tuottaisivat ravintoa yhteyttämällä, ja se pärjää pimeässä 28–1300 metrin syvyydessä ja melko kylmässä vedessä. Nämä korallit eivät muodosta riuttoja tai muitakaan yhdyskuntia, vaan elävät erillisinä polyyppeinä joista jokainen kasvattaa yksilöllisen putkimaisen kalkkikivijalustan. Aikuiset yksilöt ovat tyypillisesti halkaisijaltaan millimetrin luokkaa, suurimmat jopa kymmenen millimetriä.

## Lähteet

*Hoeksema, B. (2012) ''Guynia annulata'' Duncan, 1872 World Register of Marine Species.
Kenton (Newcastle)

**Kenton** on Newcastle upon Tynen alue kaupungin luoteisosassa. Sitä rajoittavat Town Moor ja Gosforth, ja sieltä on läheiset liikenneyhteydet Newcastlen lentoasemalle. Kentonissa oli vuoden 2001 väestönlaskennassa 10&nbsp;587 asukasta.

## Lähteet
Discovery Museum

**Discovery Museum** on museo Newcastle upon Tynessä. Sen kokoelmat liittyvät tieteen ja teknologian historiaan, erityisesti merenkulun historiaan, yhteiskuntaan ja sotilashistoriaan.

## Lähteet
Saratovin sotilasinstituutti

**Saratovin sotilasinstituutti** () on Venäjän sisäasianministeriön (MVD) turvallisuusjoukkojen upseereita kouluttava oppilaitos Saratovin kaupungissa Venäjällä. Sieltä valmistuvat luutnantit sijoittuvat ensi kädessä viideksi vuodeksi federaation sisäisten joukkojen yksiköihin. Koulurakennus on neuvostoajalta. Koulu on perustettu 2.toukokuuta.1932. Koulutus kestää vähintään 5 vuotta. Koulusta on valmistunut noin 36000 oppilasta.

Saratovin sotilasinstituutin johtajana toimii kenraalimajuri Sergei Muhoed. 

## Saratovin sotilasinstituutin museo

Museon perustamisen keksi silloinen johtaja kenraalimajuri Juri Nesterov vuonna 1974. Vuonna 1975 museoon alettiin keräämään armeijan esineitä. Vuonna 1984 museoon oli saatu tarpeeksi esineitä, että se saatiin avattua yleisölle. Nykyään museossa on yli 7000 esinettä.  Museossa järjestetään säännöllisesti veteraanien vierailuja ja esitelmiä yleisölle.

Museossa on neljä eri osaa, joissa esineet ovat ajankohdan mukaisesti:
* 1917 - 1922
* 1922 - 1941
* 1941 - 1945
* vuodesta 1945 alkaen

## Lähteet

## Aiheesta muualla
* Viralliset sivut
Sørfjorden

**Sørfjorden** tarkoittaa seuraavia:

* Sørfjorden, vuono Norjan Hordalandin läänissä
* Sørfjorden, vuono Norjan Tromssan läänissä
Pyhän Marian katedraali (Newcastle)

**Pyhän Marian katedraali** on kirkkorakennus Newcastle upon Tynessä, Englannissa. Vuonna 1844 valmistunut Augustus Puginin suunnittelema rakennus edustaa uusgotiikaa.

## Historia
Heinäkuussa 1838 Newcastlen katolisten tapaamisessa päätettiin uuden kirkon rakentamisesta. Vuoteen 1842 mennessä kansalaiset keräsivät 6&nbsp;500 puntaa (nykyrahassa noin miljoona puntaa) kirkon rakentamiseksi. Katolilainen Augustus Pugin valittiin kirkon arkkitehdiksi, ja hän sai suunnitelmansa valmiiksi pian vuoden 1842 Newcastlen-vierailunsa jälkeen. Rakentamista valvonut komitea tarkkaili, että kirkon rakennustyöt eivät ylittäisi budjettia. Vaikka komitea vaatikin Puginin suunnitelmiin useita muutoksia taloudellisten syiden takia, niin lopulta ulkoasu oli pitkälti sellainen kuin Pugin halusi sen olevan, vain kirkontornia ei rakennettu. Rakennustöitä johti Puginin ystävä George Myers. Kirkko avattiin 21. elokuuta 1844, ja sen seurakunnan ensimmäiseksi papiksi valittiin aiemmin samana vuonna piispaksi nimetty William Riddell.

Kirkosta tuli katedraali, kun se valittiin 29. syyskuuta 1850 perustetun Hexhamin hiippakunnan pääkirkoksi. Hiippakunnan nimeksi tuli 11 vuotta myöhemmin Hexhamin ja Newcastlen hiippakunta. Vuonna 1870 kuolleen Elizabeth Dunnin testamenttirahojen ansiosta kirkkoon pystyttiin rakennuttamaan lopulta torni. Vuonna 1894 kirkon 150-vuotisjuhlavuonna aloitettiin laajat kunnostustyöt, ja vuonna 1901 sinne rakennettiin kastekappeli. Toisessa maailmansodassa katedraalin eteläpuolen ikkunat vaurioituivat räjähdyksessä.

1980-luvulla alkoivat uudet kunnostustyöt, joiden aikana vaihdettiin muun muassa pahoin kärsinyt katto. 1980-luvun kunnostustyöt maksoivat 10 kertaa niin paljon kuin kirkon rakennustyöt. Vuonna 1998 kirkolle ehdotettiin jälleen uutta neljä vuotta kestävää kunnostusta, ja tuona aikana kirkkoon asenettiin muun muassa keskuslämmitysjärjestelmä. Sisätilojen kunnostus saatiin valmiiksi joulukuussa 2002, mutta uuden valaistuksen asentaminen kesti helmikuulle 2003. Kesäkuussa 2004 kirkkon toisessa maailmansodassa vaurioituneiden ikkunoiden tilalle laitettuun uudet ikkunat, jotka omistettiin sodassa kuolleelle, jälkikäteen Viktorian ristillä palkitulle Adam Wakenshaw’lle.

## Lähteet

## Aiheesta muualla

*Katedraalin kotisivut
Baltic (taidekeskus)

**Baltic** on nykytaiteen keskus Koillis-Englannissa Newcastlen naapurissa Gatesheadin puolella. Se on rakennettu vanhaan viljamyllyyn, jonka nimi "Baltic" on lukenut rakennuksen seinässä jo ennen taidekeskuksen perustamista. Mylly rakennettiin vuonna 1951 ja lakkasi toimintansa 1987. Muutostyöt maksoivat 46 miljoonaa puntaa. Lopputuloksena on eräs Euroopan suurimpia nykytaiteen tiloja.

Ennen toista maailmansotaa suunnitellun myllyn nimi oli Baltic (suom. ''Baltia'' tai *[[Itämeri]]*). Se juontui tutkijoiden mukaan Lontoon Baltic Exchange -nimisestä vehnäkaupan keskuksesta. Luultavasti nimi johtuu alun perin Hovis Mills -yhtiön tavasta nimittää myllyjään merien tai jokien mukaan, kuten Ocean Mill, Solent Mill tai Atlantic Mill. Yhtiön Lontoon pääkonttori oli nimeltään Baltic House.

Turner-palkinnot on alettu jakaa Tate-museon ja Tate Modernin sijasta Balticissa vuodesta 2011 alkaen. Turner-palkintoehdokkaiden näyttelyn kävijämäärät ovat ylittäneet lähes kaikki odotukset. Tammikuussa 2012 Balticin toisessa Turner-näyttelyssä oli käynyt 149 000 vierailijaa, kun sen ollessa Lontoossa siinä oli käynyt keskimäärin 80 000 kävijää vuodesta 1984 alkaen.

## Lähteet
Barcode Brothers

**Barcode Brothers** oli tanskalainen trance-yhtye, jonka muodostivat Christian Møller Nielsen ja Anders Øland. Heidät tunnetaan klubihiteistään "*Dooh Dooh*", "*Flute*" ja "*SMS*". Yhtye julkaisi kaksi studioalbumia ennen kuin hajosi vuonna 2004.

## Diskografia
### Albumit
**Swipe Me* (2000)
**BB02* (2002)
### Singlet
**These Boots Are Made For Walking* (1999)
**Dooh Dooh* (1999)
**Tele* (2000)
**I Feel Your Heartbeat* (2000)
**It's a Fine Day* (2000)
**[[Flute]]* (2000)
**SMS* (2002)

## Aiheesta muualla
*Barcode Brothers (myspace.com)
Siyabonga Sangweni

**Siyabonga Sangweni** (s. 29. syyskuuta 1981 Empangeni, KwaZulu-Natal) on eteläafrikkalainen jalkapalloilija, pelipaikaltaan keskuspuolustaja. Hän edustaa Etelä-Afrikan pääsarjassa pelaavaa Orlando Pirates FC:tä.

Hänen nuorempi veljensä Thamsanqa pelaa Amazulun joukkueessa samalla sarjatasolla.

## Maajoukkuemaalit

## Aiheesta muualla
*
Digitally Imported

**Digitally Imported** (**DI** tai **DI Radio**) on elektroniseen musiikkiin keskittynyt Internet-radio. Saatavilla on erilaisia elektronisen tanssimusiikin tyylilajeja, kuten trancea, progressiivista technoa, eurodancea sekä housea.

Digitally Imported sai alkunsa Ari Shohatin harrasteprojektina 6. joulukuuta 1999 ja oli ensimmäisiä Internet-radioita. Nykyään palvelu listataan usein yhtenä suosituimmista elektronisen musiikin Internet-radioista. Palvelulla on useita sisarprojekteja, jotka tarjoavat muiden musiikkityylien radioita. 

7 dollarin (noin 6 euron) kuukausimaksulla pääsee niin kutsutuksi Premium-käyttäjäksi, jolloin saa paremman laadun lisäksi kuunnella kanavia ilman mainoksia. Premium-maksu kattaa myös kaikkien sisarprojektien Premium-maksut.

## Laatuvaihtoehdot

## Kanavatarjonta

Tällä hetkellä saatavilla olevat kanavat:

s Sesonkikanava.
= Sama kanava (Smooth Jazz 24'7 lähetetään sekä RadioTunesissa että JAZZRADIOssa).
~ Sama kanava kuin Digitally Importedissa lähetetty (EDM Fest on siellä Mainstage)

## Lähteet
Gardineriidae

**Gardineriidae** on kivikorallien heimo. Siihen kuuluu ainakin kaksi sukua.

*Stolarskicyathus pocilliformis* on CITESin listalla.

## Sukuja
*  *[[Gardineria]]* Vaughan, 1907
* *[[Stolarskicyathus]]* Cairns, 2004

## Lähteet
Santtu Huhtala

**Santtu Huhtala** (s. 15. maaliskuuta 1992 Turku) on suomalainen entinen jääkiekkoilija. Huhtala oli pelipaikaltaan keskushyökkääjä, mutta osasi pelata myös laidassa. Hänen vahvuuksiinsa kuuluivat nopeus ja kiekollinen peli. Huhtala pelasi urallaan kolmen kauden aikana yhteensä 36 SM-liigaottelua Turun Palloseurassa.

## Ura
### Seuraura
Huhtala on TPS:n kasvatti ja edustanut joukkuetta koko junioriuransa ajan. Hän voitti Tepsi-nimellä pelanneessa joukkueessa B-nuorten I-divisioonan mestaruuden ja C-nuorten SM-pronssia vuonna 2008. Kaudella 2009–2010 oli TPS:n A-nuorten paras pistemies ja maalintekijä tehoilla 13+19=32.

Kaudella 2010–2011 Huhtala oli A-nuorten varakapteeni ja paras pistemies tehoilla 12+33=45. Hän jakoi A-nuorten syöttöpörssin toisen sijan HPK:n Teemu Rautiaisen kanssa. Hän pelasi myös TPS:n edustusjoukkueessa neljä ottelua European Trophy -harjoitusturnauksessa. Maaliskuussa 2011 Huhtala teki TPS:n kanssa kaksivuotisen jatkosopimuksen.

Kaudella 2011–2012 Huhtala nostettiin TPS:n SM-liigarinkiin. Hän pelasi edelliskauden tapaan myös European Trophyssa ja A-nuorissa. Huhtala teki SM-liigadebyyttinsä 23. syyskuuta 2011 kotona Saimaan Palloa vastaan ja sai siinä jääaikaa 8.37 minuuttia. Hän pelasi liigakaudella 20 runkosarja- ja kaksi playoff-ottelua.

Huhtala teki SM-liigauransa ensimmäisen maalin kauden 2012–2013 avauskierroksella HPK:ta vastaan.

### Maajoukkueura
Huhtala edusti myös Suomen alle 17-vuotiaiden maajoukkuetta Euroopan nuorten olympiafestivaaleissa vuonna 2009. Yhteensä hän on pelannut viisi nuorten maaottelua ja 17 poikien maaottelua.

## Tilastot

## Lähteet
* 
* 
* 
* 

### Viitteet
Jim Caldwell

**Jim Caldwell** (s. 16. tammikuuta 1955 Beloit, Wisconsin) on yhdysvaltalainen  amerikkalaisen jalkapallon valmentaja. Hän toimi yli 20 vuotta valmentajana eri yliopistoissa, kunnes NFL:n Tampa Bay Buccaneersin valmentaja Tony Dungy palkkasi hänet pelinrakentajien valmentajaksi vuonna 2001. Caldwell toimi Dungyn alaisuudessa myös Indianapolis Coltsin organisaatiossa ja seurasi häntä päävalmentajana vuonna 2009. Caldwell ensimmäinen kausi oli menestyksekäs. Colts voitti hänen johdollaan runkosarjan 14 ensimmäistä peliään. Pudotuspeleissä joukkue eteni Super Bowliin asti, jossa Pittsburgh Steelers osoittautui kuitenkin paremmaksi. Kaudella 2011 Colts pelasi ilman loukkaantunutta tähtipelinrakentajaansa Peyton Manningia ja tuloksena oli vain kaksi voittoa. Caldwell sai kauden jälkeen potkut. Yliopistotasolla Caldwell toimi Wake Forestin päävalmentajana vuosina 1993–2000.

Baltimore Ravens palkkasi Caldwellin apuvalmentajaksi kaudelle 2012. Kesken kauden hyökkäyksen koordinaattori Cam Cameron sai potkut ja Caldwell nostettiin hänen tilalleen.  Loppukausi sujui hienosti ja kausi päättyi Ravensin Super Bowl-voittoon. Detroit Lions palkkasi Caldwellin päävalmentajakseen kaudelle 2014. Hänen kautensa Lionsin peräsimessä kesti neljä kautta. Joukkue selvisi pudotuspeleihin kahdesti, mutta tippui molemmilla kerroilla jatkosta ensimmäisessä pelissä.

## Lähteet

## Aiheesta muualla
Marvin Lewis

**Marvin Ronald Lewis** (s. 23. syyskuuta 1958 McDonald, Pennsylvania) on yhdysvaltalainen  amerikkalaisen jalkapallon valmentaja, joka toimi NFL:n Cincinnati Bengalsin päävalmentajana vuosina 2003-2018. Aiemmin urallaan Lewis toimi mm. Baltimore Ravensin puolustuksen koordinaattorina ja oli voittamassa Super Bowlia kaudella 2000.
Jim Schwartz

**Jim Schwartz** (s. 2. kesäkuuta 1966 Halethorpe, Michigan) on yhdysvaltalainen  amerikkalaisen jalkapallon valmentaja. Hän toimi Tennessee Titansin puolustuksen koordinaattorina vuosina 2001–2008. Detroit Lions palkkasi Schwartzin päävalmentajakseen vuonna 2009. Joukkue oli hävinnyt edellisellä kaudella kaikki ottelunsa. Schwartz sai Lionsin kurssin nousuun ja kolmannella kaudellaan hän johdatti joukkueen pudotuspeleihin 11 vuoden tauon jälkeen. Kaudet 2012 ja 2013 eivät kuitenkaan menneet odotusten mukaan ja tämä johti Schwartzin potkuihin.

## Lähteet
Leslie Frazier

**Leslie Antonio Frazier** (s. 3. huhtikuuta 1959 Columbus, Mississippi) on yhdysvaltalainen  amerikkalaisen jalkapallon valmentaja. Hän pelasi NFL:ssä viisi kautta kulmapuolustajana ja oli voittamassa Super Bowlia vuonna 1985 Chicago Bearsin joukkueessa. Frazier sai loppuottelussa polvivamman, joka päätti hänen uransa. Frazierin valmennusura alkoi 1988, jolloin hänet nimettiin Trinity International Universityn ensimmäiseksi päävalmentajaksi. 1998 hän siirtyi valmentamaan NFL:ään ja toimi mm. Cincinnati Bengalsin ja Minnesota Vikingsin puolustuksen koordinaattorina. Vuonna 2010 hänet nimettiin kesken kauden Vikingsin päävalmentajaksi Brad Childressin saatua potkut. Frazier johdatti Vikingsin pudotuspeleihin kauden 2012 päätteeksi. Seuraava kausi oli kuitenkin pettymys, kun joukkueen pelinrakentajat eivät onnistuneet ja edellisellä kaudella hyvin pelannut puolustus taantui. Tämä johti Frazierin potkuihin. Lovie Smith palkkasi hänet nopeasti Tampa Bay Buccaneersin puolustuksen koordinaattoriksi kaudelle 2014.

## Lähteet
Louhikokit

**Louhikokit** (Draconettidae) on putkisuukaloihin kuuluva kalaheimo. Heimon lajit elävät lämpimissä ja trooppisissa valtamerissä.

## Lajit ja anatomia
Louhikokkien heimoon kuuluu lähteestä riippuen 7&ndash;12 lajia kahdessa suvussa. Ne ovat melko pienikokoisia ja kasvavat 4&ndash;11 cm pitkiksi. Ruumiinmuodoltaan luohikokoit ovat pitkulaisia ja ne ovat suomuttomia. Lajien pää on suurikokoinen, suu sijaitsee kuonon päässä, sieraimia on kaksi kummallakin pään sivulla ja silmät ovat hyvin suuret. Kaloilla on kaksi selkäevää, joista ensimmäinen koostuu kolmesta ruodusta ja takimmainen on pitkä, myös rinta-, vatsa- ja peräevät ovat pitkät. Väriltään louhikokkilajit ovat usein punertavia. 

## Levinneisyys
Luohikokkeja tavataan laikuttaisesti Atlantista, Intian valtamerestä ja Tyyneltämereltä Japanista Havaijille. Ne elävät lämpimissä vesissä mannerjalustojen reuna-alueilla tyypillisesti 300&ndash;550 metrin syvyydessä, nuoret kalat lähempänä pintaa. Louhikokkien elintavoista tiedetään hyvin vähän.

## Lähteet
Turbinoliidae

**Turbinoliidae** on kivikorallien heimo. Niitä tunnetaan fossiileista myöhäisliitukaudelta alkaen. Nykyisin niitä tavataan muualla paitsi kaikkein kylmimmillä merialueilla eli Etelämantereen ympäristössä, Pohjois-Atlantilla ja Tyynenmeren itäosassa. Heimossa on 163 lajia, jotka jaetaan 26 sukuun. Ne ovat pienikokoisia ja niiden biologiaa tunnetaan huonosti.

## Lähteet
Kultaankosket

**Kultaankosket** on Kymijoen alajuoksulla sijaitseva vuolteinen vapaasti virtaava koskialue, joka sijaitsee Kotkan ja Kouvolan kaupunkien rajalla. Kosket on suojeltu koskiensuojelulailla ja ne kuuluvat Kymijoen Natura 2000 -alueeseen (FI0401001).

Kultaankoskien koskialueen pituus on noin 600 metriä, leveys 350 metriä ja koskien pudotuskorkeus 1,5 metriä. Kultaankosket kuuluvat koskiluokituksen luokkaan I, ja ovat helposti kuljettavissa veneellä tai kanootilla.

## Lähteet
Town Moor

**Town Moor** eli kaupunginnummi on laaja viheralue Newcastle upon Tynen keskustan pohjoisreunalla. Alueen pinta-ala on noin 400 ha. Se on ollut yhteisenä laidunalueena 1100-luvulta asti.

## Lähteet
Nujabes

**Jun Seba**, artistinimi: **Nujabes** (, 7. helmikuuta 1974 – 26. helmikuuta 2010 Tokio, Japani) oli japanilainen musiikkituottaja, DJ, säveltäjä ja ääniteknikko. Hän perusti Hydeout Productions -levy-yhtiön ja omisti Tokiossa Shibuyan alueella T Records ja Guinness Records -levykaupat.

Luonteenomainen piirre Nujabesin kappaleissa on jazz ja soul-samplejen käyttäminen. Esimerkiksi kappaleessaan "The Final View" hän käyttää sampleja tunnetusta Yusef Lateefin jazz-kappaleesta "Love Theme From Spartacus".

Seba julkaisi elinaikanaan kaksi studioalbumia: Metaphorical Music (2003) ja Modal Soul (2005). Hydeout Productions julkaisi Nujabesin julkaisemattomista kappaleista  koostuvan albumin Spiritual State postuumisti vuonna 2011. Levy-yhtiöllään Seba julkaisi kaksi kokoelma-albumia: Hydeout Productions 1st Collection (2003) ja Hydeout Productions 2nd Collection (2007). Lisäksi hän osallistui Samurai Champloo-animesarjan ääniraidan tuottamiseen.

Jun Seba kuoli 26. helmikuuta 2010 Tokiossa liikenneonnettomuudessa. Hän oli kuollessaan 36-vuotias.

## Lähteet

## Aiheesta muualla
* Hydeout Productions 
* Last.fm
Mike McCarthy

**Michael John "Mike" McCarthy** (s. 10. marraskuuta 1963 Pittsburgh, Pennsylvania) on yhdysvaltalainen amerikkalaisen jalkapallon valmentaja, joka valmensi NFL-joukkue Green Bay Packersin Super Bowl -mestaruuteen kauden 2010 päätteeksi. McCarthy on urallaan toiminut San Francisco 49ersin ja New Orleans Saintsin hyökkäyksen koordinaattorina sekä Kansas City Chiefsin ja Green Bay Packersin apuvalmentajana. Hän aloitti valmennusuransa yliopistotasolta vuonna 1987. 

Dallas Cowboys palkkasi McCarthyn päävalmentajakseen viisivuotisella sopimuksella tammikuussa 2020.McCarthy valmensi Dallasissa viisi kautta johdattaen joukkueen pudotuspeleihin kolmesti. Kauden 2024 jälkeen Cowboys ei uusinut McCarthyn sopimusta. Tammikuussa 2026 McCarthyn kotikaupungin joukkue Pittsburgh Steelers palkkasi hänet uudeksi päävalmentajakseen.

## Lähteet
Ken Whisenhunt

**Kenneth ”Ken” Moore Whisenhunt** (s. 28. helmikuuta 1962 Augusta, Georgia) on yhdysvaltalainen amerikkalaisen jalkapallon valmentaja ja entinen pelaaja. Hän pelasi NFL:ssä yhdeksän kautta sisempänä laitahyökkääjänä useassa eri seurassa. Whisenhunt aloitti valmentajana yliopistotasolta vuonna 1995. NFL:n Pittsburgh Steelers palkkasi hänet vuonna 2001. Hän työskenteli seurassa, kunnes Arizona Cardinals palkkasi hänet päävalmentajakseen vuonna 2007. Pitkään ilman menestystä ollut Cardinals eteni Whisenhuntin toisella kaudella Super Bowliin. Ottelu päättyi kuitenkin tappioon Pittsburgh Steelersille. Super Bowl -kauden pelinrakentaja Kurt Warnerin lopetettua uransa Cardinals ei pystynyt löytämään mitat täyttävää seuraajaa. Joukkue pelasi heikompia kausia ja kauden 2012 päätteeksi Whisenhunt sai potkut.

## Lähteet
Steve Spagnuolo

**Steve Spagnuolo** (s. 21. joulukuuta 1959 Whitinsville, Massachusetts) on yhdysvaltalainen  amerikkalaisen jalkapallon valmentaja. Hän oli voittamassa Super Bowlia New York Giantsin puolustuksen koordinaattorina kaudella 2007. St. Louis Rams palkkasi Spagnuolon päävalmentajakseen kaudelle 2009. Hänen kolmen päävalmentajavuoden aikana Rams voitti vain 10 ottelua ja Spagnuolo sai potkut kauden 2011 päätteeksi.

## Lähteet
Herra Langen rikos

**Herra Langen rikos** on Jean Renoirin ohjaama elokuva vuodelta 1935. Se kertoo kustantamosta, jonka johtajan kadottua työntekijät päättävät perustaa osuuskunnan ja jatkaa toimintaa sen nimissä.

Elokuva on värittynyt aattellisesti Kansanrintaman puolesta, ja sen tekemiseen on osallistunut vasemmistolainen teatteriryhmä Groupe Octobre.

## Lähteet
John Harbaugh

**John Harbaugh** (s. 23. syyskuuta 1962 Toledo, Ohio) on yhdysvaltalainen amerikkalaisen jalkapallon valmentaja. Hän toimii NFL:n New York Giantsin päävalmentajana.

## Ura valmentajana
Harbaugh pelasi kulmapuolustajana yliopistotasolla, mutta polvivammat haittasivat uraa. Hän aloitti valmentamisen Länsi-Michiganin yliopistossa vuonna 1984. Vuosina 1989-1996 hän työskenteli Cincinnatin yliopistossa ja vuonna 1998 hän siirtyi Philadelphia Eaglesin organisaatioon erikoistilannejoukkueen valmentajaksi. Vuonna 2008 Baltimore Ravens palkkasi hänet päävalmentajakseen. Harbaugh on johdattanut Ravensin joka vuosi pudotuspeleihin ja viidennellä kaudellaan joukkue selvisi Super Bowliin. Vastaan asettui hänen veljensä Jimin valmentama San Francisco 49ers. Ravens voitti ottelun 34-31.

## Yksityiselämä
John Harbaughilla ja hänen vaimollaan Ingridillä on yksi tytär. John Harbaughin veli Jim Harbaugh palkattiin San Francisco 49ersin päävalmentajaksi vuonna 2011 ja heistä tuli ensimmäiset veljekset, jotka toimivat päävalmentajina NFL:ssä. Veljesten isä Jack Harbaugh oli pitkän linjan yliopistovalmentaja.

## Lähteet
A Nightmare on Elm Street (NES)

**A Nightmare on Elm Street** on LJN:n kehittämä ja vuonna 1990 julkaisema tasohyppelypeli Nintendo Entertainment Systemille.

Pelattavuudeltaan peli on lähes täydellinen kopio LJN:n pelistä *[[Friday the 13th (NES)|Friday the 13th]]*. Ideana on kerätä Freddy Kruegerin luut, jotka ovat eri puolilla Elm Streetiä. Freddy tekee kaikkensa pysäyttääkseen pelihahmon. Pelistä löytyy kaksi eri versiota Freddystä, toinen on pelkkä Freddyn hanska ja toinen on itse Freddy. Pelissä on myös unimittari, joka menee koko ajan eteenpäin ja jonka mennessä loppuun pelaaja joutuu unimaailmaan, jossa kaikki viholliset ovat vahvempia.

## Katso myös
* Friday the 13th (NES)

## Aiheesta muualla
*
Fester’s Quest

**Fester’s Quest** (myös nimellä **Uncle Fester's Quest: The Addams Family**) on Sunsoftin kehittämä ja vuonna 1989 julkaisema seikkailupeli Nintendo Entertainment Systemille. Pelin pääosassa esiintyy The Addams Family -televisiosarjasta tuttu Fester.

Pelisivusto IGN on valinnut Fester's Questin 45. parhaaksi NES-peliksi.

## Juoni

Fester on laiskottelemassa sukukartanonsa pihalla, kun hän näkee avaruusaluksen laskeutuvan maahan. Festerin on pysäytettävä avaruusoliot ennen kuin he valtaavat koko maailman.

## Vastaanotto
Mikrobitin Jukka Tapanimäki antoi pelille 73 pistettä sadasta.

## Lähteet

## Aiheesta muualla
*
Jim Harbaugh

**James Joseph ”Jim” Harbaugh** (s. 23. joulukuuta 1963 Toledo, Ohio) on yhdysvaltalainen  amerikkalaisen jalkapallon valmentaja ja entinen pelaaja. Tällä hetkellä hän toimii NFL-joukkue Los Angeles Chargersin päävalmentajana.

## Ura

Harbaugh pelasi NFL:ssä pelinrakentajana 14 kautta edustaen muun muassa Chicago Bearsia ja Indianapolis Coltsia. Valmentamisen hän aloitti yliopistotasolta. Vuosina 2004–2006 hän toimi San Diegon yliopiston päävalmentajana ja vuosina 2007–2010 Stanfordin yliopiston päävalmentajana. 

San Francisco 49ers palkkasi Harbaughin päävalmentajakseen vuonna 2011, korvaamaan ennen edelliskauden viimeistä peliä erotettu Mike Singletary. Harbaugh'n perässä oli myös toinen NFL-joukkue Miami Dolphins.

Harbaughin ura 49ersin peräsimessä oli menestyksekäs, vaikka mestaruutta ei tullut. Heti ensimmäisellä kaudellan hän johdatti 49ersin konferenssifinaaliin ja hänet valittiin NFL:n vuoden valmentajaksi. Kaudella 2012 49ers hävisi Super Bowlissa Baltimore Ravensille ja vuotta myöhemmin meno tyssäsi konferenssifinaaleissa mestari Seattle Seahawksia vastaan.

Kausi 2014 oli 49ersille pettymys joukkueen voittaessa vain puolet otteluistaan. Kauden jälkeen Harbaugh siirtyi takaisin yliopistotasolle Michiganin yliopiston päävalmentajaksi. Harbaugh opiskeli itse Michiganissa ja pelasi pelinrakentajana. Hänen isänsä Jack valmensi myös yliopistossa 1970-luvulla.  Harbaugh toimi Michiganin päävalmentajana 9 kautta. Viimeisen kolmen kauden aikana (2021-2023) joukkue hävisi vain 3 ottelua. Kaudella 2023 joukkue eteni yliopistosarjan loppuotteluun, jossa se kaatoin Washingtonin yliopiston numeroin 34-13.

Tammikuussa 2024 NFL-joukkue Los Angeles Chargers nimesi Harbaugh'n päävalmentajakseen.

## Muuta

Harbaugh'n veli John on NFL:n Baltimore Ravensin päävalmentaja ja hänen isänsä Jack oli pitkän linjan yliopistovalmentaja.

Harbaugh on ollut IndyCar-talli Panther Racingin osaomistaja vuodesta 1997 lähtien. Tallin auton kilpailunumero on neljä, Harbaugh'n vanhan pelinumeron mukaan.

## Lähteet

## Aiheesta muualla
Erämaan vangit

**Erämaan vangit** (*Walkabout*) on Nicolas Roegin ohjaama elokuva vuodelta 1971. Se kertoo kahdesta lapsesta, jotka joutuvat keskenään Australian erämaahan ja tapaavat yksin liikkuvan aboriginaalin.
## Tarina
Isänsä tehtyä itsemurhan australialainen valkoinen teinityttö ja pikkuveli joutuvat erämaan armoille, mutta heidän auttajakseen ilmaantuu aboriginaalinuorukainen. Sisarukset voittavat vähitellen rasisminsa ja alkavat ymmärtää, että sivistystä on monenlaista. Jälkinäytöksessä aikuistunut tyttö, nyt jo naimisissa suurkaupungissa, muistelee erämaassa viettämäänsä luonnollisuuden ja vapauden aikaa.

## Vastaanotto ja jälkimaine
*[[The New York Times]]in* kriitikot valitsivat *Erämaan vangit* vuonna 2004 yhdeksi kaikkien aikojen tuhannesta parhaasta elokuvasta maailmassa. 

## Lähteet

## Kirjallisuutta
* Hiltunen, Taneli: ”Aboriginaalien luontosuhteen kuvaaminen australialaisissa elokuvissa”. *Filmihullu* 2/2021.

## Aiheesta muualla
* Arvostelu elokuvasta Keskipohjanmaassa
Paul Brown (amerikkalaisen jalkapallon valmentaja)

**Paul Eugene Brown** () oli yhdysvaltalainen amerikkalaisen jalkapallon valmentaja. Hän on tunnettu ”modernin hyökkäyksen isänä” ja on yksi NFL:n alkuhistorian tärkeimpiä hahmoja. Brown saavutti menestystä high school-, yliopisto sekä NFL-tasolla ja kehitti useita innovatiivisia valmennusmetodeja. Hän oli myös perustamassa Cleveland Brownsin ja Cincinnati Bengalsin joukkueita. Näistä jälkimmäinen on nimennyt stadioninsa Brownin mukaan. Paul Brown valmensi Ohio Staten yliopistomestaruuteen ja voitti Cleveland Brownsin kanssa kolme NFL:n mestaruutta.

Brown valittiin Pro Football Hall of Fameen vuonna 1967.

## Lähteet
Sydämen mekaniikka

**Sydämen mekaniikka** (, engl. *The Boy With the Cuckoo-Clock Heart*) on Mathias Malzieun vuonna 2007 ilmestynyt romaani. Samana vuonna Dionysos-yhtye julkaisi kirjan tarinaan perustuvan konseptialbumin *La Mécanique du Cœur*. Kirjailija Malzieu on yhtyeen solisti.

Kirjan pohjalta on tehty animaatioelokuva *[[Sydämen mekaniikka (elokuva)|Sydämen mekaniikka]]*, jonka ensi-ilta oli vuonna 2013. 

## Juoni
Tarina alkaa Edinburghista vuonna 1874. On maailman kylmin yö, kun Jack syntyy ja hänen sydämensä on jäässä. Jackin pelastaa noitatohtori Madeleine, joka asentaa Jackin jäätyneen sydämen tilalle käkikellon. Äiti hylkää Jackin Madeleinen luokse. Jack varttuu tikittävä ja kukkuva käkikello rinnassaan. Hänen on noudatettava kolmea ohjetta: kellon viisareihin ei saa koskea, ei saa vihastua eikä varsinkaan rakastua. Jos niin tapahtuu, kello hajoaa. 

Eräänä päivänä Jack kohtaa kadulla laulavan tytön, puolisokean Miss Acacian, ja rakastuu. Tämän lyhyen kohtaamisen jälkeen Jack ei halua enää muuta kuin tavata Acacian uudelleen. Vuosien kuluttua Jack kuulee Acacian muuttaneen Andalusiaan ja lähtee etsimään tätä sieltä.

## Lähteet

## Aiheesta muualla
* Sophia Waugh: The Boy With the Cuckoo-Clock Heart. The Guardian 30.8.2009. 
* Sarah Trowbridge: The Boy With the Cuckoo-Clock Heart. The SF Site 2010. 
* Matti Komulainen: Sydän sanelee särkymisen uhallakin. Helsingin sanomat 8.1.2012.
Tyttö joka muuttui lasiksi

**Tyttö joka muuttui lasiksi** () on brittiläisen Ali Shaw’n vuonna 2009 ilmestynyt romaani.

## Vastaanotto

*[[Tähtivaeltaja]]n* Tiina Raevaaran mukaan surullinen ja kaunis tarina on kiehtova. Kertomus on kuvallisesti varsin onnistunut. Shaw kerää tekstiinsä toistuvia, merkityksiä kokoavia aineksia. Näitä ovat näkeminen sekä siihen liittyvä valoisuus tai valottomuus, kosketus ja muuttuminen. Teos on ennen kaikkea rakkaustarina, ja tähän liittyvät sen suurimmat kömpelyydet. Päähenkilön tekemisiä vatvotaan liikaa ja tunteita paisutellaan. Osa kirjan aineksista tuntuu ylimääräisiltä. Teos oli Tähtifantasia-palkinnon ehdokkaana 2012.

## Lähteet

## Aiheesta muualla
* The Girl with Glass Feet. The New Yorker 8.2.2010. 
* Michael Leonard: The Girl with Glass Feet . Curled Up With A Good Book 2010. 
* Seija Vilén: Utuinen, estoinen rakkaus. Kiiltomato.net 30.4.2011.
* Virpi Alanen: Lumimaisemien yksinäiset. Illuusio 2011.
Lentvarisin rautatieasema

**Lentvarisin rautatieasema** () on vanha Pietari-Varsova-radan rautatieasema Lentvarisin kaupungissa Trakain kunnallispiirissä, rautateitse 18 kilometriä Liettuan pääkaupunki Vilnan asemasta länteen.  Rautatie paikkakunnalle saatiin jo vuonna 1862. 

Asema kuuluu nykyisin risteysasemana Liettuan rautateiden asemaverkostoon. Se sijaitsee melko tiheästi liikennöidyllä Vilnan keskusasemalta Kaunasin rautatieasemalle johtavalla rataosuudella. Myös lounaaseen Trakain asemalle menevät paikallisjunat kulkevat Lentvarisin risteysaseman kautta. 

## Lähteet

## Aiheesta muualla
* Liettuan rautateiden reittihaku  (litrail.lt)
* Liettuan rataverkon kartta  (railwayz.info)
Formula Renault 3.5 -kausi 2008

**Formula Renault 3.5 -kausi 2008** oli sarjan neljäs kausi. Kausi alkoi Italian Monzan radalla  ja päättyi Espanjan Barcelonan radalla. Sarjan mestaruuden vei hollantilainen Giedo van der Garde, toiseksi sijoittui ranskalainen Julien Jousse ja kolmanneksi brasilialainen Fabio Carbone.

## Tallit ja kuljettajat

## Lähteet
Formula Renault 3.5 -kausi 2007

**Formula Renault 3.5 -kausi 2007** oli Formula Renault 3.5 -sarjan kolmas kausi. Kausi alkoi 14. huhtikuuta Italiasta ja päättyi 28. lokakuuta Espanjaan. Kausi oli viimeinen jolloin ajettiin Dallara T05 -autolla.

Sarjan mestaruuden voitti portugalilainen Álvaro Parente, toiseksi sijoittui brittiläinen Ben Hanley ja kolmanneksi serbialainen Miloš Pavlović.

## Tallit ja kuljettajat

## Kilpailukalenteri

## Lähteet
Kivennapa (Viipurin piiri)

**Kivennapa** eli **Pervomaiskoje** () on maalaiskunta ja sen samanniminen keskustaajama Karjalankannaksella Leningradin alueen Viipurin piirissä Luoteis-Venäjällä. Kivennavan naapurikuntia ovat lännessä Raivolan kaupunkikunta, pohjoisessa Käkisalmen piirin kuuluvat Punnuksen ja Mäkrälän maalaiskunnat, idässä Seuloskoin piirin puolella Jukin, Kuivaisin ja Ohalatvan maalaiskunnat sekä etelässä Pietarin kaupungin Kurortin piirin puolella Terijoen kaupunki sekä Kuokkalan ja Kellomäen taajamat. Ennen sotia nykykunnan keskustaajama oli Suomen Kivennavan kunnan kirkonkylä.

Kunnan pinta-ala on 579 neliökilometriä ja asukasluku 10 340 (2025), 8400 (2010). Kivennapa on maatalousvaltainen. Siellä sijaitsee maan suurimpiin kuuluva broilerituotantolaitos "ZAO Ptitsefabrika Roskar", joka vuonna 2010 tuotti 17,5 miljoonaa kiloa broilereita ja 756 miljoonaa kananmunaa, ja joka työllistää toista tuhatta henkeä. "Niva"-osuustoimintatilalla on yli 1500-päinen karja ja 740 lypsävää.

## Taajamat

* Ahjärvi – Olšaniki
* Gorki
* Haapala – Leninskoje
* Jalkala – Iljitševo
* Joutselkä – Simagino
*Kivennapa – Pervomaiskoje
* Lintula – Ogonki

* Mainila – Mainilo
* Patrikki – Ozerki
* Puhtula – Rešetnikovo
* Riihisyrjä – Krasnoznamenka
*Seppälä – Podgornoje
*Tšaika (ent. Polviselkä ja Mattila)
* Kirovskoje – Kirovskoje

Suurimmat, yli 1&nbsp;000 asukkaan taajamat ovat Kivennapa, Haapala ja Jalkala.

Haapalan (Leninskoje) taajamassa on 2000-luvulla perustettu ortodoksinen nunnaluostari. Jalkalassa on Kannaksen suomalaishistoriaa esittelevä historiallis-etnografinen museo. Se perustettiin alun perin Lenin-museoksi Leninin piilopaikkanaan käyttämään suomalaistaloon. Jalkalassa on myös soidensuojelualue. Lintulassa on jäänteitä Suomen aikaisesta, venäläisten nunnien Lintulan luostarista. Valtatie kulkee nykyisin luostarin hautausmaan yli. Kuuluisa Lintulan lehtikuusimetsä puolestaan on nykyisin Raivolan kunnan puolella. Puhtula (Rešetnikovo) on varuskuntapaikkakunta. Ahijärvellä (Olšaniki) on lomakyliä ja loma-asutusta.

## Lähteet

## Aiheesta muualla